След избухването на Първата световна война вярата в бързото протичане и скорошния край на конфликта, която се споделя от редица германски военни дейци, претърпява крушение заедно с поражението и последвалото го отстъпление на германските войски в Битката при река Марна. Неуспехът струва и поста на началника на Генералния щаб на германската армия Хелмут фон Молтке, който бива заменен на 14 септември 1914 г. от фон Фалкенхайн.